Diari Oficial de la Generalitat Valenciana


Sumari del DOGV 3960, del 15-03-2001 (2001/2007)

Informació pública de les bases i la convocatòria per a la provisió en propietat d'una plaça de tècnic d'administració especial, tècnic mitjà, vacant en la plantilla de funcionaris de l'Ajuntament de Miramar.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/2007


Data del document
:   02-03-2001

Organisme emissor
:   Ajuntament de Miramar

Tipus de document
:   Convocatòria

Descriptors 

:   * Miramar
    * concurs administratiu
    * administració local
    * professió administrativa

Informació pública de les bases i la convocatòria per a la provisió en propietat d'una plaça de tècnic d'administració especial, tècnic mitjà, vacant en la plantilla de funcionaris de l'Ajuntament de Miramar. [2001/F2007]
  
1. Objecte de la convocatòria
  
L'objecte de la present convocatòria és la provisió en propietat d'una plaça de tècnic d'administració especial, tècnic mitjà, grup B, vacant en la plantilla de funcionaris de l'Ajuntament de Miramar, mitjançant oposició lliure.
  
2. Condicions dels aspirants
  
Per a ser admés en la realització de les proves selectives, els aspirants hauran de reunir els següents requisits en la data en què acabe el termini de presentació d'instàncies:
  
1. Ser espanyol o nacional d'un dels estats membres de la Unió Europea, en els termes indicats en la legislació estatal reguladora d'aquesta matèria.
  
2. Estar en possessió del títol d'Enginyer Tècnic, Diplomat Universitari, Arquitecte Tècnic, Formació Professional de Tercer Grau o equivalent, o tenir aprovats els tres primers cursos de qualsevol llicenciatura o enginyeria, o en condicions d'obtenir-lo el dia que finalitze el termini de presentació d'instàncies. L'acreditació de l'equivalència de les diferents titulacions correspondrà, en tot cas, a l'aspirant, si així és requerit per l'ajuntament.
  
3. Tenir complits divuit anys d'edat i no excedir d'aquella en què es puga accedir a la jubilació en el règim general de la Seguretat Social.
  
4. No patir cap malaltia ni estar afectat per limitació física o psíquica incompatible amb l'acompliment de les funcions o que els impossibilite.
  
5. No haver sigut separat mitjançant expedient disciplinari, del servei de cap administració pública o de qualsevol altra institució jurídica pública, ni trobar-se inhabilitat per a l'exercici de funcions públiques.
  
3. Presentació d'instàncies
  
Les instàncies per a prendre part en la present convocatòria, es dirigiran a l'alcalde president de l'ajuntament. Les instàncies es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils a partir del següent de la publicació de l'extracte de la convocatòria en el Boletín Oficial del Estado.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar que reuneixen tots els requisits exigits en les bases, referits sempre a la data en què acabe el termini de presentació d'instàncies. Aquestes condicions s'hauran de mantenir al llarg de tot el procés selectiu.
  
A les instàncies s'adjuntaran:
  
a) Justificant d'haver ingressat els drets d'examen, que es fixen en 8.000 PTA/48,08 euros.
  
b) Fotocòpia del DNI.
  
c) Fotocòpia de la titulació exigida.
  
4. Admissió dels aspirants
  
Expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos. La dita resolució es publicarà en el Butlletí Oficial de la Província de València i en el tauler d'anuncis de l'ajuntament, i es concedirà un termini de 10 dies per a esmena de defectes pels aspirants exclosos. Transcorregut el dit termini, sense que es formule cap reclamació, s'entendran definitives les dites llistes, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, la data i l'hora de celebració del primer exercici de l'oposició.
  
5. Tribunal qualificador
  
El tribunal qualificador estarà compost pels següents membres, tots ells amb veu i vot:
  
President: l'alcalde president de la corporació o regidor en qui delegue.
  
Secretari: El de la corporació o funcionari en qui delegue.
  
Vocals:
  
- Un representant de l'administració de la Generalitat Valenciana, designat per la Direcció General d'Administració Territorial.
  
- Un representant de l'administració de la Generalitat Valenciana, designat per la Direcció General de Funció Pública.
  
- Un secretari-interventor de la comarca de la Safor, designat per l'ajuntament.
  
La designació dels membres del tribunal inclourà la dels respectius suplents, i es farà pública al costat de la llista d'admesos i exclosos, així com en el tauler d'anuncis de l'ajuntament.
  
El tribunal no podrà constituir-se ni actuar sense l'assistència, com a mínim, de més de la meitat dels seus membres, titulars o suplents, i serà necessària la presència, en tot cas, del president i del secretari o de aquells que legalment els substituïsquen.
  
Els membres del tribunal podran ser recusats pels aspirants, de conformitat amb el que es preveu en els articles 28 i 29 de la Llei 30/1992, de 26 de novembre.
  
6. Començament i desenvolupament de l'oposició
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en aquest exercici i en els successius, per la qual cosa quedarà exclòs del procediment selectiu.
  
Una vegada començades les proves, no serà obligatòria la publicació dels successius anuncis de celebració dels restants exercicis en el Butlletí Oficial de la Província de València. Aquests anuncis hauran de fer-se públics pel tribunal en el lloc on hagen de celebrar-se les proves i en el tauler d'anuncis de l'ajuntament, amb 12 hores d'antelació del començament d'aquestes, si es tracta del mateix exercici, o de 72, si es tracta d'un nou exercici.
  
7. Procediment de selecció
  
L'oposició constarà de cinc exercicis.
  
Primer exercici. Obligatori i eliminatori.
  
Consistirà a desenvolupar per escrit, en el termini màxim de dues hores, un tema elegit per l'aspirant entre dos proposats pel tribunal en relació amb el contingut del programa que figura com a annex.
  
Aquest exercici haurà de ser llegit obligatòriament davant del tribunal per l'aspirant, i es valorarà fonamentalment la capacitat i formació general, la claredat d'idees, la precisió i rigor en l'exposició i la qualitat d'expressió escrita.
  
Aquest exercici es qualificarà de 0 a 10 punts i s'haurà d'obtenir un mínim de 5 punts per a superar-lo.
  
Segon exercici. Obligatori i eliminatori.
  
Consistirà a exposar oralment, durant un termini màxim de 30 minuts, dos temes trets a la sort entre els compresos en el segon apartat del temari relatiu a matèries específiques.
  
Abans d'iniciar l'exposició, l'aspirant disposarà d'un període màxim de 10 minuts per a la realització d'un guió dels temes a desenvolupar.
  
Finalitzada l'exposició, el tribunal podrà dialogar amb l'aspirant sobre qüestions relacionades amb els temes desenvolupats, per un període màxim de 15 minuts.
  
En aquest exercici es valorarà el volum i la comprensió dels coneixements, la claredat de l'exposició i la capacitat d'expressió oral.
  
Aquest exercici es qualificarà de 0 a 10 punts i s'haurà d'obtenir un mínim de 5 punts per a superar-lo.
  
Tercer exercici. Obligatori i eliminatori.
  
Consistirà en la resolució del supòsit o supòsits pràctics que el tribunal determine, durant un termini màxim de dues hores, i que estarà relacionat amb les matèries que figuren en la part del temari relatiu a matèries específiques, podent utilitzar textos legals en suport de paper, així com utilitzar màquines de calcular no programables.
  
En aquest exercici es valorarà la capacitat d'aplicació dels coneixements teòrics a la resolució dels problemes pràctics plantejats.
  
Aquest exercici es qualificarà de 0 a 10 punts, i s'haurà d'obtenir un mínim de 5 punts per a superar-lo.
  
Quart exercici. Obligatori i eliminatori.
  
Consistirà en la resolució d'una o diverses proves d'informàtica que plantege el tribunal, i que versaran sobre les següents matèries:
  
- Sistemes operatius: operacions bàsiques amb Windows (98, Millenium Se i 2000).
  
- Ofimàtica:
  
- Tractament de textos: utilització a nivell d'usuari del tractament de textos WordPerfect 9.
  
- Full de càlcul: utilització a nivell d'usuari del full de càlcul Quatro pro 9.
  
- Internet: utilització a nivell d'usuari dels navegadors d'Internet Explorer i Netscape Comunicator i del correu electrònic.
  
Aquest exercici es qualificarà de 0 a 10 punts, i hauran d'obtenir un mínim de 5 punts per a superar-lo.
  
Cinqué exercici. Voluntari i no eliminatori.
  
Consistirà en la traducció per escrit del castellà al valencià d'un text administratiu que facilitarà el tribunal, en un termini màxim de 20 minuts.
  
Aquest exercici es qualificarà de 0 a 2 punts.
  
8. Qualificació definitiva
  
Una vegada finalitzat el procés selectiu, el tribunal qualificador procedirà a obtenir la llista dels aspirants que hagen superat les proves de l'oposició.
  
En el cas que es produïsca un empat en la puntuació total que afecte aspirants que puguen tenir dret a l'obtenció de la plaça convocada, i a efecte de dirimir-lo, es tindrà en compte la major puntuació obtinguda en el segon exercici de l'oposició. Si persistira l'empat, s'acudirà a la puntuació obtinguda en el tercer exercici i en el primer, i per aquest ordre.
  
Les qualificacions dels aspirants es faran públiques el mateix dia en què s'acorden i s'exposaran en el tauler d'edictes de l'ajuntament i en el local on s'hagen celebrat les proves.
  
9. Relació d'aprovats
  
Finalitzada la qualificació dels aspirants, el tribunal farà pública la llista d'aprovats, la qual no podrà superar el nombre de places convocades, és a dir, una, i l'elevarà conjuntament amb la proposta de nomenament a l'Alcaldia a l'efecte que es procedisca al nomenament de l'aspirant proposat.
  
Correspon a l'Alcalde el nomenament dels aspirants proposats segons la proposta del tribunal qualificador que resultarà vinculant per a l'administració, sense perjudici que puga ser procedent la seua revisió de conformitat amb el que es disposa en la Llei 30/1992, de 26 de novembre.
  
10. Presentació de documents
  
L'aspirant proposat pel tribunal haurà d'aportar davant de la corporació, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases:
  
1. Fotocòpia del DNI degudament compulsada.
  
2. Original o còpia compulsada del títol acadèmic exigit.
  
3. Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtenir el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Els que dins del termini indicat, i excepte cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat en què pogueren haver incorregut per falsedat en la seua instància. En aquest cas, i sempre que hi haja més aspirants que hagen superat tots els exercicis de l'oposició, s'entendrà de forma automàtica que la proposta de nomenament i provisió en propietat recau en l'aspirant següent amb major puntuació.
  
10. Nomenament i presa de possessió
  
Presentada la documentació exigida, l'alcalde president efectuarà el nomenament com a funcionari en pràctiques, havent de formalitzar l'oportuna presa de possessió del càrrec i efectuar el jurament o promesa que determina el Reial Decret 707/1979, de 5 d'abril, tot això dins del termini màxim de 30 dies naturals.
  
De conformitat amb el que es disposa en l'article 9.3 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, com a requisit previ a l'obtenció de la condició de funcionari de carrera, es requerirà la superació d'un període de pràctiques de sis mesos. Abans de finalitzar el referit període es farà una valoració exhaustiva de l'aptitud del funcionari per una comissió que es constituirà al seu dia. En el supòsit de no ser considerat apte, l'Alcaldia dictarà resolució motivada en la qual posarà de manifest que l'aspirant no ha superat el període de prova i que, per tant, no procedeix que continue com a funcionari de l'Ajuntament de Miramar.
  
Finalitzat el període de pràctiques, l'aspirant nomenat funcionari en pràctiques serà nomenat per l'Alcaldia funcionari de carrera en propietat com a tècnic mitjà d'administració especial, dins dels 10 dies hàbils següents a la finalització de l'indicat termini.
  
En el cas que el funcionari no supere la fase de pràctiques i havent superat totes les proves el segon dels aspirants que no va ser proposat per existir una única plaça vacant, aquest serà proposat a l'Alcaldia per al seu nomenament com a funcionari en pràctiques, i se seguirà el mateix procediment que l'assenyalat en els paràgrafs anteriors.
  
11. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu.
  
12. Normativa aplicabl
  
Seran d'aplicació a la present convocatòria i bases de selecció, els articles 23.2 i 103.3 de la Constitució Espanyola; la Llei 7/1985, de 2 d'abril; el Reial Decret Legislatiu 781/1986, de 18 d'abril; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració General de l'Estat; Llei 30/1984, de 2 d'agost, i modificacions posteriors; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública Valenciana, així com la resta de disposicions legals vigents que resulten d'aplicació.
  
13. Recursos
  
Contra les presents bases, convocatòria, i tots aquells actes administratius definitius que se'n deriven, podran els interessats interposar:
  
A) Recurs de reposició, amb caràcter potestatiu, davant de l'òrgan municipal que dicta l'acte. El termini per a interposar el referit recurs serà d'un mes a comptar des de l'endemà a la publicació de les presents bases en el Butlletí Oficial de la Província de València i en el Diari Oficial de la Generalitat Valenciana. Interposat el recurs, no podrà interposar-se recurs contenciós administratiu fins que aquell haja sigut resolt expressament o s'haja produït la desestimació presumpta per silenci, pel transcurs d'un mes, comptat des de la data de la seua interposició, sense haver-se notificat la seua resolució. En aquest cas quedarà expedita la via contenciosa administrativa.
  
B) Recurs contenciós administratiu, davant de la Sala Contenciosa Administrativa del Tribunal de Justícia de la Comunitat Valenciana. El termini per a interposar el recurs és:
  
a) De dos mesos, a comptar des de la publicació de les presents bases en el Butlletí Oficial de la Província de València i en el Diari Oficial de la Generalitat Valenciana, si no s'ha interposat recurs de reposició potestatiu.
  
b) De dos mesos, a comptar des de l'endemà a la notificació de la resolució expressa del recurs de reposició.
  
c) De dos mesos, a comptar des del transcurs d'un mes des de la interposició del recurs de reposició sense haver notificat resolució expressa d'aquest.
  
14. Publicació
  
Aquestes bases es publicaran en el Butlletí Oficial de la Província de València, en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Miramar, 2 de març de 2001.- L'alcalde: Asensio Llorca Bertó.
  
Annex
  
Temari de l'oposició
  
Temari general
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals dels espanyols. La corona. El poder legislatiu. El govern. El poder judicial.
  
Tema 3. L'organització territorial de l'estat. Principis generals. Les comunitats autònomes. Els estatuts d'autonomia.
  
Tema 4. L'Estatut d'Autonomia de la Comunitat Valenciana. Institucions d'autogovern.
  
Tema 5. El règim local espanyol. Principis constitucionals.
  
Tema 6. La província en el règim local espanyol. Organització provincial. Competències.
  
Tema 7. El municipi. El terme municipal. La població. L'empadronament.
  
Tema 8. Organització municipal. Competències.
  
Tema 9. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 10. L'acte administratiu. Concepte, classes. Elements. Requisits: motivació i forma.
  
Tema 11. Hisendes locals: classificació dels ingressos. Ordenances fiscals. Règim jurídic de les despeses públiques locals.
  
Tema 12. Els pressupostos locals.
  
Temari específic
  
Tema 13. L'economia i la hisenda en la Constitució Espanyola. El model econòmic constitucional. Tributs, pressupostos, deute públic i fiscalització. Competències estatals, autonòmiques i locals en matèria tributària. Principis constitucionals en matèria de finançament autonòmic i local.
  
Tema 14. La Carta Europea de l'Autonomia Local. Contingut. Especial referència als aspectes econòmics i financer de la carta. La seua posició i significació en l'ordenament jurídic espanyol.
  
Tema 15. El dret financer: concepte i contingut. Les fonts del dret financer. Els principis constitucionals del dret financer. Principis relatius als ingressos públics: legalitat i reserva de llei, generalitat, capacitat econòmica, igualtat, progressivitat i no confiscatorietat. Principis relatius a la despesa pública: Legalitat i equitat, eficàcia, eficiència i economia en la programació i execució de la despesa pública.
  
Tema 16. El Pressupost General de les entitats locals: Concepte i contingut. L'estructura pressupostària. Els crèdits del pressupost de despeses: delimitació, situació i nivells de vinculació jurídica. Les bases d'execució del pressupost. Tramitació del Pressupost General. La pròrroga pressupostària. Les modificacions de crèdit.
  
Tema 17. L'execució del pressupost de despeses i d'ingressos: les seues fases. Els pagaments a justificar. Les bestretes de caixa fixa. Les despeses de caràcter plurianual. La tramitació anticipada de despeses.
  
Tema 18. Els projectes de despesa. Les despeses amb finançament afectat: especial referència a les desviacions de finançament.
  
Tema 19. La liquidació del pressupost. Tramitació. Els romanents de crèdit. El resultat pressupostari: concepte, càlcul i ajustos. El romanent de tresoreria: concepte i càlcul. Anàlisi del romanent de tresoreria per a despeses amb finançament afectat i el romanent de tresoreria per a despeses generals.
  
Tema 20. La tresoreria de les entitats locals. Règim jurídic. El principi d'unitat de caixa. Funcions de la tresoreria. Organització. Situació dels fons: la caixa i els comptes bancaris. La realització de pagaments: prelació, procediment i mitjans de pagament. L'estat de conciliació.
  
Tema 21. La planificació financera. El pla de tresoreria i el pla de disposició de fons. La rendibilització d'excedents de tresoreria. Les operacions de tresoreria. El risc de tipus d'interés en les operacions financeres.
  
Tema 22. El sistema de comptabilitat de l'administració local. Principis generals. Competències. Fins de la comptabilitat. La instrucció de comptabilitat per a l'administració local: estructura i contingut. Particularitats del tractament especial simplificat. Documents comptables. Llibres de comptabilitat.
  
Tema 23. El compte general de les entitats locals. Els estats i comptes anuals i annexos de l'entitat local i els seus organismes autònoms: Contingut i justificació. Els comptes de les societats mercantils. Tramitació del compte general. Obra informació a subministrar al Plenari, als òrgans de gestió i a altres administracions públiques.
  
Tema 24. El control intern de l'activitat economicofinancera de les entitats locals i els seus ens dependents. La funció interventora: àmbit subjectiu, àmbit objectiu i modalitats. Especial referència als inconvenients.
  
Tema 25. Els controls financers, d'eficàcia i d'eficiència: àmbit subjectiu, àmbit objectiu, procediments i informes. L'auditoria com a forma d'exercici del control financer. Les normes d'auditoria del sector públic.
  
Tema 26. El control extern de l'activitat economicofinancera del sector públic. El Tribunal de Comptes: organització i funcions. La jurisdicció comptable: procediments. La fiscalització de les entitats locals pel Tribunal de Comptes i els òrgans de control extern de les comunitats autònomes.
  
Tema 27. La relació jurídica tributària: concepte i elements. Fet imposable. Meritació. Exempcions. Subjecte actiu. Subjectes passius. Responsables. La solidaritat: extensió i efectes. El domicili fiscal. La representació. La transmissió del deute. Les bases imposable i liquidable. El tipus de gravamen. La quota i el deute tributari.
  
Tema 28. La gestió tributària: delimitació i àmbit. El procediment de gestió tributària. La liquidació dels tributs. La declaració tributària. Els actes de liquidació: classes i règim jurídic. La consulta tributària. La prova en els procediments de gestió tributària. L'Agència Estatal d'Administració Tributària. La gestió tributària en les entitats locals.
  
Tema 29. L'extinció de l'obligació tributària. El pagament: requisits, mitjans de pagament i efectes del pagament. La imputació de pagaments. Conseqüències de la falta de pagament i consignació. Altres formes d'extinció: la prescripció, la compensació, la condonació i la insolvència.
  
Tema 30. El procediment de recaptació en període voluntari. El procediment de recaptació en via de constrenyiment. Ajornament i fraccionament del pagament. Desenvolupament del procediment de constrenyiment: l'embargament de béns, alienació i aplicació i imputació de la suma obtinguda. Terminació del procediment. Impugnació del procediment. Les garanties tributàries.
  
Tema 31. La inspecció dels tributs. Actuacions inspectores per a la gestió dels tributs: comprovació i investigació, obtenció d'informació, la comprovació de valors i informe i assessorament. Règim jurídic de les funcions inspectores. El procediment d'inspecció tributària. Potestats de la inspecció dels tributs. Documentació de les actuacions inspectores. Les actes d'inspecció. La inspecció dels recursos no tributaris.
  
Tema 32. Les infraccions tributàries: concepte i classes. Les sancions tributàries: classes i criteris de graduació. Procediment sancionador. Extinció de la responsabilitat per infraccions.
  
Tema 33. La revisió en via administrativa dels actes de gestió tributària. Procediments especials de revisió. El recurs de reposició. Les reclamacions economicoadministratives. Especialitats de la revisió en via administrativa dels actes de gestió tributària dictats per les entitats locals.
  
Tema 34. Els tributs locals: principis. La potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. L'establiment de recursos no tributaris.
  
Tema 35. L'Impost sobre Béns Immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritació i període impositiu. Gestió cadastral. Gestió tributària. Inspecció cadastral.
  
Tema 36. L'Impost sobre Activitats Econòmiques. Naturalesa. Fet imposable. Subjecte passiu. Exempcions. Quota: Les tarifes. Meritació i període impositiu. Gestió censal. Gestió tributària. Inspecció censal.
  
Tema 37. L'Impost sobre Vehicles de Tracció Mecànica. Naturalesa i fet imposable. Subjecte passiu. Base imposable, quota i meritació. Gestió.
  
Tema 38. L'Impost sobre Construccions, Instal·lacions i Obres. Naturalesa i fet imposable. Subjecte passiu. Base imposable. Quota i meritació. Gestió.
  
Tema 39. L'Impost sobre l'Increment de Valor dels Terrenys de Naturalesa Urbana. Naturalesa i fet imposable. Subjecte passiu. Exempcions. Base imposable. Quota i meritació. Gestió.
  
Tema 40. Taxes i preus públics: principals diferències.
  
Tema 41. Les contribucions especials: bestreta i ajornament de quotes i col·laboració ciutadana. Les quotes d'urbanització.
  
Tema 42. La participació de municipis i províncies en els tributs de l'estat i de les comunitats autònomes. Criteris de distribució i regles d'evolució. Règims especials. Els ingressos de dret privat. Les subvencions i altres ingressos de dret públic.
  
Tema 43. El crèdit local. Classes d'operacions de crèdit. Naturalesa jurídica dels contractes: tramitació. Les operacions de crèdit a llarg termini. Finalitat i duració. Competència. Límits i requisits per a la concertació d'operacions de crèdit a llarg termini. La concessió d'avals per les entitats locals.
  
Tema 44. Règim jurídic dels contractes de les administracions públiques: contractes administratius típics, especials i privats. Requisits dels contractes. L'administració contractant: ens inclosos i exclosos de l'àmbit del Text Refós de la Llei de Contractes de les Administracions Públiques.
  
Tema 45. Requisits per a contractar amb l'administració: capacitat de les empreses, solvència econòmica i financera; solvència tècnica dels contractes d'obra, en els de subministrament, en la resta contractes. Prohibició de contractar. Unions d'empresaris.
  
Tema 46. La selecció del contractista, actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte. La invalidesa dels contractes.
  
Tema 47. Execució i modificació dels contractes administratius. Prerrogatives de l'administració. La revisió de preus. L'extinció dels contractes administratius. La cessió dels contractes i la subcontractació.
  
Tema 48. El contracte d'obres. Objecte. Contractes menors. Projecte d'obres. Classificació de les obres. Replantejament de l'obra. Procediment obert, restringit i negociat en el contracte d'obres. Modificació del contracte d'obres. Recepció i termini de garantia. Resolució del contracte d'obres.
  
Tema 49. Contracte de gestió de serveis públics: règim general, modalitats de la contractació, duració, procediment i formes d'adjudicació. Obligacions generals del contractista en l'execució del contracte de gestió de serveis públics.
  
Tema 50. Contracte de subministraments: contractes considerats com de subministrament. Tractament de la informació. Contractes de fabricació. Subministraments menors. Formes d'adjudicació del contracte de subministrament. Procediment negociat sense publicitat i amb publicitat. Despeses de lliurament i recepció. Vicis o defectes durant el termini de garantia.
  
Tema 51. Contractes de consultoria i assistència, dels serveis i dels treballs específics i concrets no habituals de l'administració: concepte, requisits de capacitat, duració, especialitats. Tramitació. Procediment i formes d'adjudicació.
  
Tema 52. Els béns de les entitats locals. Classes. Prerrogatives de les entitats locals respecte als seus béns. Els béns de domini públic. Afectació i desafectació. Règim d'utilització. Els béns comunals.
  
Tema 53. Els béns patrimonials. Règim d'utilització, aprofitament i gaudi i alienació. L'inventari. Les forests veïnals.
  
Tema 54. El personal al servei de les corporacions locals: classes i règim jurídic. La funció pública local: classes de funcionaris locals. Els instruments d'organització del personal: plantilles i relacions de llocs de treball. Els instruments reguladors dels recursos humans: l'oferta d'ocupació, els plans d'ocupació i altres sistemes de racionalització.
  
Tema 55. L'accés a les ocupacions locals: principis reguladors. Requisits. Sistemes selectius. L'extinció de la condició d'empleat públic. El règim de provisió de llocs de treball: sistemes de provisió.
  
Tema 56. La relació estatutària. Els drets dels funcionaris locals. Drets individuals. Especial referència a la carrera administrativa i a les retribucions. El règim de Seguretat Social. Drets col·lectius. Sindicació i representació.
  
Tema 57. Els deures dels funcionaris locals. El règim disciplinari. La responsabilitat civil, penal i patrimonial. El règim d'incompatibilitats.
  
Tema 58. Sistema retributiu dels funcionaris locals. Gestió de nòmines i Seguretat Social.
  
Tema 59. Les formes d'activitat de les entitats locals. La intervenció administrativa local en l'activitat privada. Les llicències i autoritzacions administratives: les seues classes. L'activitat de foment en l'esfera local.